AlexejDobrolubov/national_council_slovak_2010 huggingface dataset:
49. schôdza NR SR - 11.deň - A. dopoludnia
Dátum: 2026-04-29
Poslanec: Marcinková, Vladimíra (SaS)
Druh vystúpenia: Vystúpenie s faktickou poznámkou

Budem citovať, čo povedal môj kolega v úvode, že s voľbou poštou je úplne všetko v poriadku. Úplne s tým súhlasím, lebo 20 rokov funguje tak, ako povedal. Ešte aj vy, táto koalícia, to máte v programovom vyhlásení vlády, že ju chcete rozširovať na voľbu poštou aj v prezidentských voľbách, čo ste neuskutočnili. Naozaj nie sú tu žiadne odporúčania zo Štátnej volebnej komisie alebo od akademikov, že by sme mali prehodnotiť voľbu poštou, naopak. Je tu podporované celou odbornou verejnosťou to, aby sa rozšírila aj na iné voľby, ale napriek tomu, že s ňou nie je žiadny problém. My jej tu venujeme už piaty deň. A vy ste sa rozhodli v koalícii dať ju ako prioritu, zmeniť ju, ale ostatné veci, ktoré v tejto krajine nefungujú a zaslúžili by si vašu pozornosť, tie kontinuálne prehliadate. Tak ja vám ich pripomeniem, aby ste sa mohli posunúť z rušenia voľby poštou k iným prioritám, napríklad k ekonomike tejto krajiny, kde práve vaši voliči, viac ako 50 % ľudí v tejto krajine, zarába menej, ako zarábala pred rokom kvôli vašim konsolidáciám. Nehovorím o tom, aká je zadlženosť, pretože je najvyššia od samostatnosti Slovenska a naozaj nám hrozí grécka cesta. Pripomeňme si, čo sa deje v zdravotníctve, keď dennodenne dostávam e-maily o tom, ako bola zamietnutá liečba našim občanom, ktorá, aby bola tu za hranicou hneď v Česku schválená, ale u nás nie. U nás sa k najmodernejším liekom a liečbám naši ľudia nedostanú, hoci ste im zvýšili zdravotné odvody. Poľnohospodári, čo budú robiť, keď naozaj vezmú akreditáciu Poľnohospodárskej platobnej agentúre? A čo bude robiť Slovensko? Keď sa dnes Európsky parlament uznesie na tom, že jednoducho nám ďalej prúdiť eurofondy nebudú, lebo ich rozkrádate, lebo si za ne staviate haciendy. A kultúra, ktorú ste zlikvidovali. Ja sa pýtam, toto nevidíte? Vy naozaj potrebujete riešiť voľbu poštou, s ktorou nie je žiaden problém? Pani Poláka, Janeš
49. schôdza NR SR - 10.deň - A. dopoludnia
Dátum: 2026-04-28
Poslanec: Marcinková, Vladimíra (SaS)
Druh vystúpenia: Vystúpenie s faktickou poznámkou

Ďakujem, kolegyne, za reakciu. Tak ja len zhrniem, že naozaj, tak ako bolo povedané, som sa snažila v mojom príspevku ukázať, že tento štát na jednej strane dáva finančné prostriedky napríklad vede, čo považujem za skvelé, aby vyskúmala, aké veci vo volebnej legislatíve máme zmeniť a zlepšiť, aby sme ju naozaj mali čo najkvalitnejšie. Kvalitnejšiu pre našich občanov, aby si mohli naplno vlastne využívať tie svoje volebné práva, tak tu máme programy VEGA, APVV, ktoré sa zaoberajú presne takýmito vecami. Ja som tu aj jeden konkrétny spomenula, kde sú tieto konkrétne legislatívne odporúčania pre zákonodarcov, ako zlepšiť túto volebnú legislatívu. Potom tu naši poslanci zadávajú rôzne analýzy, napríklad odboru Parlamentného inštitútu, ktorý tiež platia daňoví poplatníci, aby skúmal čo najlepšie tie legislatívne riešenia tu v parlamente, tak tiež zadali tu takúto analýzu, ako rozšíriť voľby zo zahraničia. Aj tam jasne vyplynulo, že tým, že rozšíria tú voľbu zo zahraničia aj na iné voľby, napríklad na prezidentskú voľbu, a nie, že zrušia voľbu poštou. A potom samozrejme zo štátnych peňazí, teda z peňazí daňových poplatníkov, platíme aj Štátnu komisiu pre voľby, ktorá dala všetkým politickým stranám, tak ako Ministerstvu vnútra, odporúčanie, čo sa má v legislatíve, ktorá sa týka volieb, zlepšiť, aby vlastne vyhovovala slovenským podmienkam. Ani jedno z týchto odporúčaní nezahrnuli navrhovatelia do svojej novely. Rušia voľbu poštou, zvyšujú kauciu na to, aby sa nejaká politická strana mohla prihlásiť do volieb, ale nereflektujú na to, čo si tu štát platí, aby sme zlepšili tú volebnú legislatívu. Ani jedno odporúčanie nezahrnuli do tej svojej novely, lebo menia len to, čo potrebujú zmeniť na svoj vlastný osoh a je to účelová novela. Krivia voľby, aby si pomohli k moci. Ďalší v rozprave by mal vystúpiť
49. schôdza NR SR - 10.deň - A. dopoludnia
Dátum: 2026-04-28
Poslanec: Marcinková, Vladimíra (SaS)
Druh vystúpenia: Vystúpenie s faktickou poznámkou

Ja som veľmi rada, že tam sedí aj človek z akademického prostredia, pretože na to, akým spôsobom zlepšovať volebnú legislatívu, tento štát prispieva. Napríklad v projekte VEGA Audit slovenskej volebnej legislatívy, z ktorého vyplynuli konkrétne riešenia, ktoré majú byť prijaté, aby naša volebná legislatíva bola lepšia a kvalitnejšia, alebo rovnako štát platí našu volebnú komisiu, ktorá prišla s konkrétnymi námetmi a odporúčaniami ku skvalitneniu volebnej legislatívy a právnej regulácie kontroly financovania politických strán. Úplne konkrétne návrhy, ako treba zmeniť volebnú legislatívu, aby to bolo v súlade s tým, čo sa potvrdilo, že asi nefunguje. Nie, nikde tam nie je zrušenie voľby poštou, nikde tam nie je zvyšovanie kaucie, neverili by ste. To, čo si tento štát platí, hovorí presný opak, že máme rozširovať voľbu poštou. Napríklad aj na voľbu prezidenta a tak ďalej. No a keby akože nejaká rodina šafárila s peniazmi ako tento štát, tak by si napríklad pri stavbe domu zaplatila jedného architekta, nech im navrhne nejaký domček. Dobre, potom im to príde, zaplatila za to x 1000 € a hodia to do koša. Potom príde tá rodina za ďalším architektom. Vy nám povedzte, ako by mal vyzerať ten dom, ktorý je v prenesenom zmysle tá volebná legislatíva. Tak odborník im povie, ako by to malo vyzerať a oni znovu vlastne vyhodia peniaze, celé to pokrčia a hodia do koša a potom prídu sami za stavebníkmi asi s takýmto návrhom, aby im takýto domček postavili. Viete, toto je asi to, s čím ste vy prišli. Takto asi odborne pristupujete k vašim návrhom legislatívy, lebo ste si to vycucali z prsta. Nie je tam žiaden odborný prvok. Nie je to v súlade so žiadnymi odporúčaniami akademikov. Vy tam sedíte, pán Rea, by som sa hanbila. Nie je to v súlade ani s odporúčaniami volebnej komisie. Je to v rozpore s nimi. Toto je vaša, pán poslanec.
49. schôdza NR SR - 10.deň - A. dopoludnia
Dátum: 2026-04-28
Poslanec: Marcinková, Vladimíra (SaS)
Druh vystúpenia: Vystúpenie s faktickou poznámkou

Mňa udivuje, že vy nie ste schopní riešiť nikoho iného, len samých seba. Ja neviem, či ste si nevšimli ten zbedačený národ, ktorý tu máme, ktorý ste vy zbedačili vašimi konsolidáciami a vy naďalej riešite len seba. Napríklad dnes riešime opäť raz volebný zákon, ktorý riešime len preto, lebo vy si potrebujete tie pravidlá volieb prispôsobiť tak, aby ste vy z nich benefitovali. A akokoľvek sa snažíte to vysvetliť inak, veď to priznal váš poslanec Michelko, v priamom prenose povedal, že áno, z volieb zo zahraničia vychádza výsledok, ktorý je naklonený opozícii, tak ich ideme zmeniť, ideme to obmedziť, aby vlastne o tie hlasy opozícia prišla. Veď toto je účelová zmena zákona. Vy nedokážete nijak inak meniť zákony, len účelovo. Veď sa pozrime na rušenie Úradu oznamovateľov korupcie. Prečo ste to rušili? Lebo minister Košúta Ještok tam dostával pokuty. Prečo ste chceli meniť Trestný poriadok a obmedzovať kajúcnikov? Pretože vypovedajú o vašej korupčnej činnosti. Prečo ste menili trestné zákony tak, že v tejto krajine sa kradne úplne všade a všetci malí obchodníci hovoria, ako ich vykrádajú? Pretože to vyhovovalo vám, lebo máte medzi sebou zlodejov a chceli ste, aby sa dostali spod obžaloby a spod obvinení. Všetko robíte len pre seba. Nevšimli ste si, že tu 50 % ľudí za vašej vlády zarába menej, má v peňaženke menej peňazí, ako mali predtým. Nevšimli ste si, v akej chudobe žijú rodiny, ktorým ste pobrali prídavky na deti, ktorým ste pobrali daňové bonusy a tak ďalej, výrazne ste ovplyvnili ich rozpočty. Nevšimli ste si, že tu dôchodcovia dali len za posledný rok vyše 800 miliónov € na poplatkoch v zdravotníctve, pretože vaše bezplatné zdravotníctvo neexistuje. Vy ste si nevšimli iných ľudí a vaša poslankyňa tam vykrikuje: „Ježiši, no áno, Ježiši, chytáme sa za hlavu, čo robíte s touto krajinou, ktorá je najviac zadlžená od jej samostatnosti kvôli vám.“
49. schôdza NR SR - 7.deň - A. dopoludnia
Dátum: 2026-04-23
Poslanec: Marcinková, Vladimíra (SaS)
Druh vystúpenia: Vystúpenie s faktickou poznámkou

Ktorá nás sleduje so zdesením, že čo sa tu deje, zhrniem, že sa bavíme o návrhu zákona, s ktorým prišiel pán poslanec Lučanský, ktorý má zakázať cudzincom pracovať v obecnej alebo mestskej polícii a my tu svorne argumentujeme tým, lebo zákonodarca by to mal vedieť, že takýto zákon by bol v rozpore tak s ústavným právom, ako s európskym právom aj s našimi domácimi zákonmi, pretože vy, či v meste, či v obci, v komunálnych voľbách, ak ste cudzincom a máte tam trvalý pobyt, môžete dokonca kandidovať. Ale nemôžete byť členom mestskej alebo obecnej polície. No povedzte, kde je tam logika? Však pre pána Jána, naozaj, však toľkí ste v koalícii, keď už nie právnici, tak aspoň príčetní podľa mňa, že toto vám musí byť zrejmé, že toto nemôže obstáť pred ústavným testom. Toto, toto nemôže obstáť pred európskym súdom. My naozaj chceme kvôli takejto hlúposti byť v nejakom sporovom konaní s Európskou úniou? 1 300 000, že vlastne cudzincov aj občanov Európskej únie oberáme o možnosť pracovať v mestskej alebo obecnej polícii, kde máme už teraz problém nájsť ľudí, ktorí by tam boli ochotní pracovať. A to už nehovorím o takých ľuďoch, ako sú napríklad občania Českej republiky, ktorí tu vo veľkom počte žijú a prečo by nemohli pracovať v mestskej alebo obecnej polícii? Veď nemajú ani jazykovú bariéru. Akože naozaj táto zmena a mnohé iné zmeny, s ktorými prichádza pán poslanec Lučanský, sú také nelogické a v rozpore s právom, že to je do neba volajúca hanba a vy ostatní sa pod to podpisujete svorne. Však aspoň vás vyzývam, majte naozaj súdnosť, za čo hlasujete, alebo to stopnite na koaličnej rade, alebo proste nepripisujte sa k tejto hanbe, lebo toto skončí naozaj v sporovom konaní s Európskou úniou.
49. schôdza NR SR - 7.deň - A. dopoludnia
Dátum: 2026-04-23
Poslanec: Marcinková, Vladimíra (SaS)
Druh vystúpenia: Vystúpenie s faktickou poznámkou

Ale mne sa nezdá, že pán Pročko už skončil. Vo faktickej poznámke mu môžete zobrať hlas. Dovoľuje vám to rokovací poriadok? Nech sa páči k veci, pani Poláková. Tak dobre, tak mám úctu aj k predrečníkom. Ja sa chcem vyjadriť k tomu, čo tu zaznelo a myslím, že je veľmi pádne, že sa pán, pán kolega Dostál vyjadril aj v rámci tretieho čítania k prílepku, ktorý opäť hyzdí legislatívny proces, o ktorom ste sa, tak ako povedal pán Dostál, nedávno vyjadrovali s pánom prezidentom Slovenskej republiky. Vy, pán predseda Národnej rady, že tomu bude koniec, že nebudú neodôvodnené skrátené legislatívne konania, že nebudú prílepky k zákonom a hneď najbližšia schôdza od vášho verejného vystúpenia nám ukazuje opak, ukazuje, že si nestojíte za slovom, že klamete verejnosť, pretože znova tu máme prílepok, úplne nesúvisiaci pozmeňujúci návrh zákona, ktorý sa týka hmyzu, tak opäť príklad toho, akým spôsobom zavádzate. A, ak by si pán prezident stál za slovom, tak ako povedal kolega Dostál, toto upozornenie do Kancelárie prezidenta zaznelo jasne, by mal tento zákon vetovať. Či to urobí, som skeptická, pretože tieto klamstvá na verejných vystúpeniach počúvame už pomerne dlho a nestretávajú sa potom s tými verejnými sľubmi aj činmi predstaviteľov strany HLAS alebo pána prezidenta, ktorý vzišiel zo strany HLAS. Takže ďakujem kolegovi, že na to dôsledne upozorňuje a my z opozície sme boli proti, pretože nepodporujeme hyzdenie a naozaj znetvorovanie legislatívneho procesu, ktorý tu my, zákonodarcovia, máme strážiť. My máme byť tí, ktorí budeme zákonodarný proces strážiť, precizovať a dodržiavať ho. My sme tu na to, aby sme prijímali zákony, ktoré budú pomáhať ľuďom a nie tejto koalícii na objednávku. Ďakujem. Pani poslankyňa
49. schôdza NR SR - 13.deň - B. popoludní
Dátum: 2026-05-04
Poslanec: Matovič, Igor (SLOVENSKO)
Druh vystúpenia: Vystúpenie s faktickou poznámkou

V tvojom vystúpení si otvoril v podstate otázku, že kto mal akú motiváciu počas covidu šíriť nejaké bludy a konšpirácie a bulikať ľuďom do hlavy, že ich niekto ide začipovať alebo teda, že očkovanie zabije a podobne. Ja si osobne myslím, že to obdobie v podstate áno, boli takíto ľudia, ale môžeme tých ľudí rozdeliť do dvoch skupín. Jedna skupina, by som povedal, možno naivní a dobromyseľní a ja tak paradoxne medzi nich zahŕňam pána Kotlára. Ja si myslím, že on naozaj tým bludom verí. OK, verí bludom. Máme problém, je tu niekto medzi nami, kto verí bludom, má silnú vládnu pozíciu, môže tieto bludy šíriť medzi ľudí, aj to nebezpečné, ale omnoho nebezpečnejší počas covidu boli tí ľudia, ktorí tým bludom neverili. A to bol napríklad Robert Fico. A to boli tie jeho dve tváre. Lebo Fico to, čo si myslel o covide, hovoril na chate v Čifároch, že to je svinstvo. Vládnu pozíciu môže tieto bludy šíriť medzi ľudí a je to nebezpečné. Ale omnoho nebezpečnejší počas covidu boli tí ľudia, ktorí tým bludom neverili. A to bol napríklad Robert Fico. A to boli tie jeho dve tváre. Lebo Fico to, čo si myslel o covide a hovoril na chate v Čifároch, že to je svinstvo, že to zabíja, že on skoro umrel, že ho tam grécky lekár v reštaurácii resuscitoval a zachránil mu život. Ale tá jeho verejná tvár bola, že covid, to je chrípôčka, ľudia, rúška dole, poďte sem, pred Úrad vlády protestovať proti tým blbým opatreniam, proti vymyslenej chorobe. A toto bolo nebezpečné, že Fico s vedomím, že covid je smrteľná choroba a zabíja, pozýval svojich voličov dôchodcov na smrť. On ich chcel obetovať s vedomím, že keď prídu na ten protest, mnohí zomrú, lebo potreboval zachrániť svoj skorumpovaný život na slobode. Tak isto ako Tibor Gašpar a ostatní zločinci, ktorí zneužívali dôverčivosť svojich vlastných, bohužiaľ starých voličov, ktorí boli prví na rade. Čiže rozlišujme medzi tými, ktorí konali dobromyseľne a medzi tými
49. schôdza NR SR - 13.deň - B. popoludní
Dátum: 2026-05-04
Poslanec: Matovič, Igor (SLOVENSKO)
Druh vystúpenia: Vystúpenie s faktickou poznámkou

Je dôležité predkladať, samozrejme, takéto iniciatívy, ale beriem to aj tak, ako si povedal v tom úvodnom slove, alebo v tvojom vystúpení, že je to idea, kde by, že chceš otvoriť tú debatu, že akým spôsobom by sa malo vyvíjať verejné obstarávanie a ako by sme ho mali nastaviť. Na druhej strane očakávať od mafie, ktorá nám tu vládne, že by zahlasovala za takýto zákon, to by si vlastne sami pod sebou podpíľovali konár, a ono však vlastne Smer-SD, oni vytvorili akýsi akronym, v podstate takého popisu efektívneho rozkrádania daní, a doslova to je, že systém mimoriadne efektívneho rozkrádania spoločných daní, v skratke Smer-SD. Čiže oni presne na tomto majú postavený celý svoj úspech v politike a za tých 15 rokov, čo nám tu Fico s prestávkami vládne, tak rozkradli okolo 35 miliárd €. Za 35 miliárd € tých 15 rokov, čo nám tu Smer vládne, tak, ak by sme všetky tie rozkradnuté peniaze použili na to, že každý zosobášený pár by dostal od štátu do vienka zadarmo trojizbový byt v hodnote 100 000 €, tak každý zosobášený pár tých 15 rokov počas Ficových vlád mohol dostať do vienka zadarmo trojizbový byt v hodnote 100 000 €; by sme tu na ružiach ustlali rodinám, ale títo ľudia si ustlali len sami pre seba. A zároveň chcieť, aby títo ľudia, ktorí bez hanby zvolia v podstate najväčšieho zločinca, aký kedy na Slovensku bol, do čela vedenia Národnej rady, myslím podpredsedu Národnej rady Tibora Gašpara, ktorý je obžalovaný z toho, že urobil z Policajného zboru Zároveň chcete, aby títo ľudia, ktorí bez hanby zvolia v podstate najväčšieho zločinca, aký kedy na Slovensku bol do čela vedenia Národnej rady, myslím podpredsedu Národnej rady Tibora Gašpara, ktorý je obžalovaný z toho, že urobil z Policajného zboru mafiu, tak to svedčí o tom, že v živote to
49. schôdza NR SR - 5.deň - A. dopoludnia
Dátum: 2026-04-21
Poslanec: Matovič, Igor (SLOVENSKO)
Druh vystúpenia: Vystúpenie s faktickou poznámkou

107. Peťo, krásne si to vystihol, ale očakávať od týchto ľudí, ktorí nám tu v podstate pätnásty či šestnásty, pätnásty rok systematicky ničia Slovensko, že im by sa nejako ohlásilo svedomie a zrazu by si uvedomili, že Slovensku ubližujú, nehrozí. Tuto je, ja si to tak, ako ich analyzujem, nepoznám ich do hĺbky, ale myslím si, že medzi nimi môže byť aj v pohode nadpolovičná väčšina, medzi poslancami SMER-u, HLAS-u, SNS, normálnych, v podstate čestných ľudí s jednou výnimkou, že sú ochotní predať svoje svedomie a za plat, za to, že sa vyskytnú na kandidátke, potom sú ochotní robiť tie hlasovacie opičky. A oni si vôbec neuvedomujú, že čo tým spôsobujú. Áno, odhlasujú amnestiu pre zločincov a zločincom, ktorí by mali zhniť v base ako Tibor Gašpar, zrazu vytvárajú priestor na to, aby sa vymkli spravodlivosti. A od týchto ľudí potom očakávať, že oni si budú uvedomovať, že keď okrádajú alebo dovolia okrádať svojím, vedeniu svojich politických strán a zločincovi ako Tiborovi Gašparovi, že s Bödörom a podobnými, že dovolia to Slovensko rozkradnúť, že potom ublížia vlastne nejakým ďalším cudzím ľuďom a nejakým rodinám a že sa nám nenarodia deti a kvôli tomu nám sem budú prichádzať cudzinci a budú to moslimi. A nakoniec to Slovensko už vôbec nebude slovenské, ale bude úplne totálne multikulty. To, že PS-kári budú vytešení, že teda tu budeme mať polovičku cudzincov, ale to bude v príkrom rozpore s tým, čo tu oni strašili dlhé roky a na tom si robili tú agendu. Ale od nich to nečakaj. Jednoducho oni sú za prachy ochotní a za miesto na kandidátke ochotní predať svoje svedomie. Čakať od nich, že sa to zobudí, nehrozí. Omnoho väčšiu šancu máme urobiť presne to, čo v roku 2020, ukradnúť im 200-tisíc voličov, ktorým vysvetlíme, že si z nich vlastne Fico a spol. iba srandu robia. Lebo nič iné to nie je. Oni pohŕdajú svojimi voličmi, preto ich roky rokúce klamú.
52. schôdza NR SR - 12.deň - B. popoludní
Dátum: 2026-06-11
Poslanec: Mažgút, Ján 
Druh vystúpenia: Vystúpenie s faktickou poznámkou

Ďakujem pekne, pán predsedajúci. No ja v podstate, pani kolegyňa Plaváková, reagujem na vašu výzvu zapojiť sa faktickou. Pán predsedajúci. No ja v podstate, pani kolegyňa Plaváková, reagujem na vašu výzvu zapojiť sa faktickou poznámkou a tým vám aj odpovedám: nie, neviem. Ale poviem vám jedno tajomstvo. Ja tiež mám rád kinderka. Možno už nie som síce v detskom veku, ale tiež mám rád kinderka a ešte viac alebo teda ešte radšej mám prekvapenia. A prepáčte mi moju drzú prosbu. Vôbec to neberte osobne, práve naopak. Ja by som veľmi rád mal kontakt alebo teda aspoň názov, aby som sa mohol aj tak naďalej usmievať ako vy za tým kesputom. A fakt to myslím úplne úprimne. To mi môžete potom aj mimo záznam, alebo aj vo faktickej zareagovať.
52. schôdza NR SR - 12.deň - B. popoludní
Dátum: 2026-06-11
Poslanec: Mažgút, Ján 
Druh vystúpenia: Vystúpenie s faktickou poznámkou

Pekne, pán predsedajúci. No, pán kolega Day, ako sa hovorí, dobrú debatu pokazia fakty. A vzhľadom na to, že vy neustále opakujete zavádzajúce informácie v súvislosti s odchodom a nie návratom mladých ľudí na Slovensko, tak mi dovoľte pár faktov. A budem citovať, aby ste teda nespochybňovali, a pokiaľ budete chcieť, tak ja vám to potom aj po diskusii môžem ukázať. Počet ľudí, vracajúcich sa domov zo zahraničia po rokoch, rastie. Tento zlom prišiel v roku 2023. Vtedy sa na Slovensko vrátilo zhruba toľko Slovákov, koľko ich z krajiny odišlo. O rok neskôr, to znamená v roku 2024, boli počty návratov prvýkrát vyššie. V roku 24 odišlo z krajiny vyše 19 000 ľudí, vrátilo sa ich takmer 27 000. Stále citujem. Jedným z takýchto prípadov je aj Jana z Košíc, ktorá sa pre návrat na Slovensko rozhodla a spravila tak spolu s viacerými mladými ľuďmi, ktorí študovali, pracovali v Londýne. Neprekvapuje ju, že počet ľudí, vracajúcich sa na Slovensko, rastie. Citujem ju: „Život v zahraničí je náročný. Migrant, ktorý nemá rodinu, zažíva veľkú samotu. Je to síce výborná skúsenosť, ktorá prináša pocit nezávislosti, no Londýn, kde som dokončila vysokú školu a odpracovala 2 roky, ma nakoniec vyčerpal. K návratu, predstavte si, ma presvedčila pracovná ponuka na Slovensku a pre mojich priateľov to bola kľúčová blízkosť rodiny, priateľov, ktorí mi v zahraničí, alebo teda nám, chýbali. Dlhodobý život v Londýne si nedokážem predstaviť.“ Takže asi toľko k tým vašim zavádzajúcim informáciám, že mladí ľudia húfne, húfne opúšťajú túto krajinu, pretože sa tu nedá žiť podľa vašich slov.
52. schôdza NR SR - 12.deň - B. popoludní
Dátum: 2026-06-11
Poslanec: Mažgút, Ján 
Druh vystúpenia: Vystúpenie s faktickou poznámkou

Ďakujem pekne, pán predseda. Nuž, tak mali sme tu aj Helenine oči. Len tak pre upresnenie, týka sa to obchvatu Prešova, nielen samotnej diaľnice. A ja použijem svoje oči a hlavne svoje ústa. Pani kolegyňa, skúsim predsa len vás ocitovať. Hovorili ste, že s nejakým takým prvotným návrhom v súvislosti so zmenou nejakých pravidiel fungovania Európskeho výboru prišiel nie člen. No tak ja musím s vami nesúhlasiť, pretože Richard Glück je náhradníkom a zhodou okolností náhradníkom práve za mňa. A k ostatným veciam, ktoré boli vo vašom príspevku spomínané, nemám asi ani dôvod a potrebu vyjadrovať sa a reagovať, takže asi toľko.
52. schôdza NR SR - 11.deň - B. popoludní
Dátum: 2026-06-10
Poslanec: Mažgút, Ján 
Druh vystúpenia: Vystúpenie s faktickou poznámkou

Pán predsedajúci. No, pani kolegyňa Marcinková, na rozdiel od vašich opozičných kolegov, začnem asi tým, že čakal by som od vás viac, bolo to na vás dosť slabé. Navyše to bolo bez akýchkoľvek vecných argumentov a ešte aj s tými nepresnosťami, na ktoré teda musím zareagovať, tak mi dovoľte doplniť pár faktov a rozšíriť vaše vedomosti najmä o... Po prvé, Štatistický úrad Českej republiky uvádza, že k 31. decembru 2025 žilo na území Českej republiky, ešte raz, na území celej Českej republiky 125 280 ľudí. Takže tých 100 000 akože slovenských pražákov, neviem, odkiaľ ste si vytiahli, keď fakt číslo dva hovorí, že v roku 2023 pri ostatných parlamentných voľbách bol celkový počet žiadostí o voľbu zo zahraničia v Českej republike na čísle 26 996. Ešte raz, nevidím tam 100 000, ani mi to nijako nevychádza. Fakt č. 3 hovorí o tom, že na jeden volebný okrsok bude pripadať cca 1 000 voličov, takže si to viete veľmi rýchlo zrátať, koľko asi tých okrskov v Českej republike, konkrétne v Prahe, bude otvorených. No a pokiaľ ste spomínali aj ústavnoprávny rámec, veľmi rád by som sa o ňom pobavil, ale okrem tej Benátskej komisie, ktorú ste spomínali Pripadať cca 1000 voličov, takže si to viete veľmi rýchlo zrátať, koľko asi tých okrskov v Českej republike, konkrétne v Prahe, bude otvorených. No a pokiaľ ste spomínali aj ústavnoprávny rámec, veľmi rád by som sa o ňom pobavil, ale okrem tej Benátskej komisie, ktorú ste spomínali, a toho rozhodnutia Európskeho súdu pre ľudské práva vo veci Schindler a neviem, zabudol som, versus kto, si skúste naštudovať a rozšíriť vaše vedomosti aj rozhodnutím Európskeho súdu pre ľudské práva z roku 2012 vo veci Sitaropulu a Giakomo Plus verzus Grécko. Určite potom nebudete hovoriť vo vašich príspevkoch to, čo ste hovorili. Takže, pani kolegyňa, ešte raz fakty. Ďakujem pekne.
49. schôdza NR SR - 9.deň - B. popoludní
Dátum: 2026-04-27
Poslanec: Mažgút, Ján 
Druh vystúpenia: Vystúpenie s faktickou poznámkou

No, pán podpredseda Ducký, vy ste v tom svojom príspevku toho spomenuli pomerne veľa, ale napriek tomu som tam cítil a vnímal určité nedostatky a medzery, tak, ak teda dovolíte, skúsim rozšíriť vaše obzory a informácie napríklad k tým okrskom, spomínali ste Oslo a okrem iného ste spomínali aj Prahu. Tak napríklad v takej Prahe, predstavte si, bude zriadených 26 okrskov za prítomnosti cca 80 členov komisie. No a v neposlednom rade ste spomenuli aj bývalého maďarského ministra zahraničných vecí Szijjárta, čo ma teda mimoriadne teší a som rád, že ste ho teda videli v nejakej televíznej diskusii na vlastné oči, lebo aspoň sa vyhnete v budúcnosti šíreniu takých konšpirácií, že tesne po maďarských voľbách odletel niekde na rakete spolu s dvoma mačencami Pa a Pi a už sa nikdy nevráti.